CELEX: C2007/056/30
Language: da
Date: 2007-03-10 00:00:00
Title: Sag C-514/06 P: Appel iværksat den 18. december 2006 af Armacell Entreprise GmbH til prøvelse af dom afsagt den 10. oktober 2006 af Retten i Første Instans (Femte Afdeling) i sag T-172/05, Armacell Entreprise GmbH mod Kontoret for Harmonisering i det Indre Marked (Varemærker og Design)

10.3.2007   
            
            
               DA
            
            
               Den Europæiske Unions Tidende
            
            
               C 56/17
            
         Appel iværksat den 18. december 2006 af Armacell Entreprise GmbH til prøvelse af dom afsagt den 10. oktober 2006 af Retten i Første Instans (Femte Afdeling) i sag T-172/05, Armacell Entreprise GmbH mod Kontoret for Harmonisering i det Indre Marked (Varemærker og Design)
   (Sag C-514/06 P)
   (2007/C 56/30)
   Processprog: engelsk
   Parter
   
      Appellant: Armacell Entreprise GmbH (ved Rechtsanwalt O. Spuhler)
   
      Den anden part i appelsagen: Kontoret for Harmonisering i det Indre Marked (Varemærker og Design)
   Appellanten har nedlagt følgende påstande:
   
               —
            
            
               Annullation af afgørelse truffet den 10. oktober 2006 af Retten i Første Instans i sag T-172/05.
            
         
               —
            
            
               Harmoniseringskontoret tilpligtes at betale omkostningerne i forbindelse med sagen for Retten i Første Instans.
            
         
               —
            
            
               Afgørelse truffet den 23. februar 2005 af Første Appelkammer ved Kontoret for Harmonisering i det Indre Marked (Varemærker og Design) (Sag R 552/2004-1) annulleres.
            
         
               —
            
            
               Harmoniseringskontoret tilpligtes at betale sagens omkostninger såvel ved sagen for Retten i Første Instans som ved sagen for Harmoniseringskontoret.
            
         Anbringender og væsentligste argumenter
   Appellanten gør gældende, at den appellerede dom afsagt af Retten i Første Instans er støttet på en fejlagtig fortolkning af lovens betingelse om varemærkers lighed, jf. artikel 8, stk. 1, litra b), i Rådets forordning (EF) nr. 40/94 af 20. december 1993 om EF-varemærker (1) (herefter »forordning nr. 40/94«). Appellanten gør også gældende, at den fejl, Retten i Første Instans har begået ved at betragte spørgsmålet om varemærkers lighed ud fra den engelsktalende offentligheds synsvinkel, udgør en væsentlig formmangel i den forstand, hvori udtrykket er anvendt i artikel 63, stk. 2, i forordning nr. 41/94.
   
      (1)  EFT 1994 L 11, s. 1.